Diari Oficial de la Generalitat Valenciana


Sumari del DOGV 452, del 27-10-1986 (1986/807418)

ORDRE de 25 de setembre de 1986, de la Conselleria d'Indústria, Comerç i Turisme, sobre concessió de subvencións per a Electrificació Rural.
--------------------------------------------------------------------------------------------------------------------------------------------

### Dades del document

Número de DOGV
:   452

Data del DOGV
:   27-10-1986

Secció del DOGV
:   ALTRES DISPOSICIONS

Número del document
:   1986/807418


Data del document
:   25-09-1986

Organisme emissor
:   Conselleria d'Indústria, Comerç i Turisme

Tipus de document
:   Ordre

Correcció d'errades

Ordre de 25 de setembre de 1986, de la Conselleria d'Indústria, Comerç i Turisme, sobre concessió de subvencions per a Electrificació Rural.  
Entre les ajudes que l'Administració té establertes per a la millora de la infrastructura al medi rural, hi figura les corresponents al Pla d?Electrificació Rural (PLANER). Una vegada fixada la participació de la Comunitat Valenciana als fons del susdit Pla, la seua aprovació i execució en el nostre territori correspon a la Generalitat Valenciana, en virtut del Reial Decret 1047/1984, d'11 d'abril, sobre traspàs de funcions en matèria d'indústria, energia i mines, les quals són exercides per la Conselleria d'Indústria, Comerç i Turisme, segons Decret del President de la Generalitat 16/1984, de 15 de juny.   
Per acord del Consell de Ministres, s'assignà per a la Comunitat Autònoma Valenciana una participació de 513.317.415 Pts. al PLANER de l'any 1986.   
L'extensió de las xarxes de subministrament elèctric, i la millora de les instal·lacions de distribució al medi rural, fan aconsellable de prosseguir amb aquest tipus d'actuacions com en anys anteriors. Això no obstant, les despeses progressivament creixents per a atendre les necessitats dels nuclis de població aïllats i de les explotacions que encara queden per electrificar, cada vegada més allunyades de les xarxes de subministrament existents, aconsellen dedicar una part significativa dels fons a subvencionar instal·lacions que subministren energia elèctrica a partir de fonts d?energies renovables.  
Per tot això, aquesta Conselleria d'Indústria, Comerç i Turisme, a proposta de la Direcció General d'Indústria i Energia, ha disposat:   
Article 1r  
La Conselleria d'Indústria, Comerç i Turisme, amb càrrec als fons del Pla Nacional de Electrificació Rural (PLANER) assignats a la Comunitat Valenciana per a l'any 1986, destinarà la quantitat de 544.877.951 Pts per subvencionar instal·lacions de producció, transport, transformació i distribució d'energia elèctrica al medi rural.   
Article 2n  
Podran participar en la realització del PLANER per a 1986, aquelles Entitats, Empreses o Particulars, que vulguen realitzar instal·lacions de les assenyalades en l'article 1r, sempre que les susdites obres incidesquen directament en el desplegament del sector primari o en la millora de la qualitat de vida dels habitants del medi rural.   
Article 3r  
1. La Conselleria d'Indústria, Comerç i Turisme, acordarà amb les persones físiques o jurídiques esmentades en l'article 2n, sia individualment, sia pel conducte de les seues Associacions o Agrupacions, la inclusió de l'actuació sol·licitada en el PLANER, les quals hauran de cooperar almenys amb el 60% de la inversió total, la valoració de la qual, amb caràcter general, es realitzarà per aplicació dels indicadors de preus aprovats per la Direcció General d'Indústria i Energia.   
2. Les subvencions concedides tindran una quantia màxima del 40% de la inversió total, i el susdit percentatge es modularà en funció de la rendabilitat prevista de les inversions i del seu interés social.   
Article 4t  
Les actuacions que puguen ser objecte de subvenció són les següents:   
1. Instal·lacions elèctriques convencionals.   
2. Instal·lacions elèctriques mitjançant energies renovables.   
Article 5é.   
Instal·lacions elèctriques convencionals.   
1. Compren les següents:   
a) Línies de mitjana tensió.   
b) Centres de transformació.   
c) Xarxes de distribució de baixa tensió (excloent-hi per tant els embrancaments).   
2. La distribució territorial de fons i la concessió de subvencions a projectes concrets de les instal·lacions a què fa referència aquesta Ordre, es realitzarà d'acord amb les criteris següents:   
a) Valoració de les necessitats potencials, fonamentada en indicadors que reflexen la situació econòmica de la població rural de cada província, a fi que la inversió tinga un caràcter redistributiu a nivell territorial. Com a indicadors es consideraran el nombre d'abonats i la superfície dels nuclis rurals, de manera que l'assignació percentual per a cada província resulte directament proporcional a aquests.   
b) Quantia de les inversions necessàries per abonat.   
Article 6é  
Instal·lacions elèctriques mitjançant energies renovables.   
1. Compren les instal·lacions alimentades per energia d'origen fotovoltaic, eòlic, hidràulic i altres, incloent-hi:   
a) Elements de captació, regulació i emmagatzenament de l'energia. b) Xarxa interior de subministrament, inclosos els punts de llum i els embrancaments de corrent, llevat del cas de qualsevol altre receptor elèctric.   
2. El cost d'aquestes instal·lacions haurà de ser inferior al que correspondria en el supòsit de realitzar un subministrament anàleg des de les xarxes de servei públic.   
3. Per a la fixació de la quantia de la subvenció s?avaluaran els aspectes següents:  
a) La situació de les habitatges rurals i l'explotacions de tipus agrícola, forestal i ramader a electrificar, amb prioritat per aquelles que siguen localitzades a zones més deprimides i allunyades de les xarxes elèctriques de servei públic, en les quals l'electrificació puga suposar una millora de la qualitat de vida difícil d'assolir per altres procedimients.  
b) El nombre de persones directament beneficiades pel funcionament de la instal·lació.  
c) La fiabilitat i garantia que oferesquen els equipaments i elements que composen la instal·lació, així com la capacitat tècnica i els mitjans materials amb què compte l'empresa instal·ladora.   
4. Es destinarà a aquestes actuacions fins un 20% dels fons indicats en l'article 1r, i s'aplicarà la resta a les instal·lacions elèctriques convencionals.   
Article 7é  
Les sol·licituds de subvenció es presentaràn als Serveis Territorials d'Indústria i Energia, dins dels dos mesos següents a la publicació de la present Ordre al Diari Oficial de la Generalitat Valenciana adjuntant-hi:   
1. Per a instal·lacions elèctriques convencionals: a) Memòria succinta en la qual es descriuran els objectius perseguits i s'hi justificarà l'interés de l'obra per a la qual se sol·licita l'ajuda. b) Plànol de situació de l'obra a realitzar. c) Característiques tècniques més importants. d) Pressupost estimat de l'obra.   
2. Per a instal·lacions amb energies renovables. a) Memòria descriptiva: Dimensions de la instal·lació, amb expressió de les dades de radiació utilitzades, subministrament mínim d'energia garantitzat a l'usuari sobre la base d'aquestes dades, marca i tipus d'elements components, així com de les seues característiques tècniques i plànols, seccions mínimes dels conductors i les dades restants que permeten de fixar la quantia de la subvenció.   
A la memòria s'adjuntarà pressupost desglossat de la instal·lació i plànol del seu emplaçament.  
b) En el cas d'habitatge a electrificar certificat de l'Ajuntament del terme municipal en què és radicada, acreditant que es destina a ús permanent.  
c) Certificació d'entitats nacionals, o estrangeres, que avalen el funcionament i la durada dels components de la instal·lació.  
Article 8é  
Finalitzat el termini a què es refereix l'article anterior, els Serveis Territorials de Indústria i Energia remetran les sol·licituds rebudes a la Direcció General d'Indústria i Energia acompanyades del corresponent informe sobre cadascuna d'elles i de la quantia de la subvenció que proposen.   
Article 9é  
Les subvencions seran concedides pel Conseller d'Indústria, Comerç i Turisme, a proposta de la Direcció General d'Indústria i Energia, i seran notificades individualment als beneficiaris.   
Article 10  
Una vegada aprovada la subvenció a una instal·lació elèctrica convencional, el titular presentarà al Servei Territorial d'Indústria i Energia, i en el termini d'un mes, un projecte d'aquesta subscrit per tècnic competent i visat pel Col·legi Oficial corresponent.   
Article 11  
El pagament de les subvencions es farà efectiu d'una sola vegada, després d'acreditar-hi la finalització de la instal·lació en la seua totalitat i d'acord amb el projecte o disseny presentat. Amb aquesta finalitat, el beneficiari remetrà al Servei Territorial d'Indústria i Energia corresponent, per triplicat exemplar:   
1. En el cas d'instal·lacions elèctriques convencionals Certificat de direcció d'obra, subscrit per tècnic competent i visat pel Col·legi Oficial.   
2. Per a instal·lacions amb energies renovables.   
a) Certificació de l'Empresa instal·ladora d'haver finalitzat la instal·lació i de garantia del conjunt d'aquesta, durant un mínim de tres anys, contra fallades de funcionament imputables a deficiències en l'execució material o defectes de disseny.   
b) Certificació de garantia del fabricant. o importador, per tres anys com a mínim, dels equipaments de captació i regulació de l'energia.   
Amb les certificacions indicades en els punts 1 i 2 anteriors, el beneficiari de la subvenció haurà d'acompanyar els documents que en cada cas corresponguen, als quals es refereix l'Ordre del Ministeri d'Economia i Hisenda de data 28 d'abril de 1986 (BOE del 30 d'abril), sobre justificació del compliment d'obligacions tributàries pels perceptors de subvencions.   
Article 12  
L'execució de les obres, així com l'obtenció d'autoritzacions, serà responsabilitat del sol·licitant, qui haurà de tenir totalment finalitzada la instal·lació i presentats els documents ressenyats en l'article anterior davant el Servei Territorial d'Indústria i Energia, dins dels terminis que s'assenyalen en les corresponents concessions de subvenció.   
Article 13  
Per a l'efectiu abonament de les subvencions aquesta Conselleria, a través dels Serveis Territorials d'Indústria i Energia, realitzarà les comprovacions i inspeccions que calguen i que permeten de conformar les certificacions esmentades en els articles anteriors.   
DISPOSICIO FINAL  
S'autoritza la Direcció General d'Indústria i Energia per a dictar les instruccions i dur a terme les actuacions que calguen per a l'execució del que disposa aquesta Ordre.   
València, 25 de setembre de 1986.   
El Conseller d?Indústria, Comerç i Turisme,  
SEGUNDO BRU I PARRA